পিনারাই বিজয়নের কন্যা টি বীণার বিরুদ্ধে দুর্নীতির অভিযোগ, তদন্ত শুরু করেছে এসএফআইও

ওয়েবডেস্ক: পিনারাই বিজয়নের (Pinarayi Vijayan) কন্যার বিরুদ্ধে দুর্নীতির অভিযোগ। কেরলের মুখ্যমন্ত্রী তথা সিপিআইএম-এর পলিটব্যুরো সদস্য বিজয়নের কন্যা টি বীণার (T Veena) বিরুদ্ধে অভিযোগ ইডি-র (ED)।

বীণার তথ্যপ্রযুক্তি সংস্থা Exalogic পরামর্শ দেওয়ার জন্য ১ কোটি ৭২ লক্ষ টাকা নিয়েছে। কোচিন মিনারেলস অ্যান্ড রুটাইল লিমিটেড-এর থেকে টাকা নিলেও পরিষেবা দেয়নি বলে অভিযোগ। পরিষেবা না দিয়েই কীভাবে মুখ্যমন্ত্রীর মেয়ের কোম্পানি দেড় কোটি টাকার বেশি পেয়ে গেল তা নিয়েই তদন্ত শুরু করে এসএফআইও (SFIO)।

মঙ্গলবার তারা কোচি আদালতে চার্জশিট জমা করেছে। তারপরেই সক্রিয় হয় ইডি (ED)। যে কোনও সময়ে ইডি মানি লন্ডারিং মামলা রুজু করতে চলেছে। বিজেপি নেতা শোন জর্জ-এর অভিযোগের প্রেক্ষিতেই পদক্ষেপ ইডি-র।

আরও পড়ুন: ছাঁটাই একাধিক প্রভাবশালী, আপ আমলে ১৭৭ টি রাজনৈতিক নিয়োগ বাতিল করল বিজেপির রেখা গুপ্তার সরকার

টি বীণার (T Veena) বিরুদ্ধে দুর্নীতির অভিযোগে আদালতে চার্জশিট পেশ করেছে কেন্দ্রীয় সরকারের তদন্তকারী এজেন্সি সিরিয়াস ফ্রড ইনভেস্টিগেশন অফিস (serious fraud investigation office) (এসএফআইও)।

ঘটনায় চাপে বিজয়ন সরকার। এই ঘটনার পর পরই পিনারাই বিজয়নের পদত্যাগের দাবিতে ইতিমধ্যেই সোচ্চার হয়েছে কংগ্রেস ও বিজেপি। দুই বিরোধী দলই পদত্যাগের ইস্যুকে সামনে ময়দানে নামার হুঁশিয়ারি দিয়েছে। অন্যদিকে বিরোধীদের পাল্টা জবাব দিতে কোমর বেঁধে নামছে পিনারাই বিজয়নের দলও।

শাসক দলের দাবি, পিনারাই কন্যার বিরুদ্ধে এই অভিযোগের কোনও ভিত্তি নেই, সবটাই রাজনৈতিক উদ্দেশ্যপ্রণোদিত। তবে এই সিপিমের এই বক্তব্য খুশি নয়, বাম মহল। সিপিএমের একাংশের দাবি, মুখ্যমন্ত্রীর কন্যার বিরুদ্ধে ওঠা অভিযোগের জবাব দল কেন দিচ্ছে। মুখ্যমন্ত্রী পিনারাই বিজয়ন যে মেয়ের বিরুদ্ধে ওঠা দুর্নীতির অভিযোগের সঙ্গে যুক্ত নন, শুধু সেটুকুই দাবি করতে পারে দল।

সামনেই কেরলে বিধানসভা নির্বাচন, তার আগেই ফের চাপানউতোরে রাজনৈতিক উত্তেজনা তৈরি হচ্ছে।